# לאו הארבעה עשר

לאו הארבעה עשר
Leo XIV|  |
|
לידה |
14 בספטמבר 1955 (בן 70) שיקגו, אילינוי, ארצות הברית  |
|
שם מלא |
רוברט פרנסיס פרבוסט |
|
שם לידה | Robert Francis Prevost  |
|
מדינה | ארצות הברית ארצות הברית
פרו פרו
קריית הוותיקן קריית הוותיקן |
|
מקום מגורים | * 212 East 141st Place
* פרו
* קריית הוותיקן
 |
|
השכלה | * בית הספר התיכון סמינר סנט אוגוסטין (1973)
* האוניברסיטה האפיפיורית של סנט תומאס אקווינס (1984)
* האיחוד התאולוגי הקתולי (1982)
* אוניברסיטת וילאנובה (1977)
* האוניברסיטה האפיפיורית של סנט תומאס אקווינס (1987)
 |
|
פרסים והוקרה | * Bailiff Knight Grand Cross of Honour and Devotion of the Order of Saint John (11 בפברואר 2025)
* מסדר הקדוש גרגוריוס
* מסדר סילבסטר הקדוש
* המסדר הריבוני הצבאי של מלטה
* מסדר האבירות של הקבר הקדוש
* מסדר פיוס התשיעי
* מסדר האמבט (23 באוקטובר 2025)
* מסדר הדרבן המוזהב
* המסדר העליון של ישו
* Pro Ecclesia et Pontifice
 |
|
חתימה |   |
|
אתר רשמי |
|

האפיפיור ה־267|
8 במאי 2025 – מכהן (שנה וחודש) |
|
→ פרנציסקוס |

 |
|   |

**לאו הארבעה עשר** (בלטינית: **Leo XIV**; נולד כ**רוברט פרנסיס פְּרִיבוֹסְט** ב-14 בספטמבר 1955; באנגלית: **Robert Francis Prevost**) הוא האפיפיור ה-267. הוא נבחר לתפקיד האפיפיור בקונקלווה ב-8 במאי 2025.

## ביוגרפיה

**רוברט פרנסיס פרבוסט** נולד בשיקגו שבארצות הברית ב־14 בספטמבר 1955. בנם של לואי מריוס פרבוסט ומילדרד (לבית מרטינז). אביו היה ממוצא צרפתי-איטלקי, שירת בצי ארצות הברית במלחמת העולם השנייה ועבד כמנהל בית ספר. אימו, ממוצא ספרדי, הייתה ספרנית. בילדותו שימש כנער מזבח בכנסייה בדרום שיקגו, וב-1973 סיים את לימודי התיכון בבית הספר של המסדר האוגוסטיני. ב-1977 השלים תואר ראשון במתמטיקה באוניברסיטת וילאנובה. ב-1982 קיבל תואר שני מהאיחוד התאולוגי הקתולי בשיקגו, ובמקביל שימש כמורה מחליף לפיזיקה ולמתמטיקה בתיכון. ב-1987 הפך לדוקטור האוניברסיטה האפיפיורית על שם הקדוש תומאס אקווינס ברומא.

פרבוסט דובר אנגלית, ספרדית, איטלקית, צרפתית ופורטוגזית, וכן קורא לטינית וגרמנית. הוא מחזיק באזרחויות אמריקאית ופרואנית.

## בכנסייה

פרבוסט הוסמך ככומר על ידי הארכיבישוף ז'אן ז'אדוט ברומא ב-19 ביוני 1982. בין השנים 1985 ל-1986 שירת בפרו, ובין השנים 1988 ל-1998 היה כומר קהילה, פקיד דיוקסני, מורה בסמינר ומנהל. ב-1999 שב לארצות הברית כדי לעמוד בראש השלוחה האוגוסטינית בשיקגו. בשנת 2001 נבחר לקדנציה של שש שנים כראש מסדר האוגוסטינים, ושב ונבחר לקדנציה נוספת ב-2007.

ב-2014 העניק לו האפיפיור פרנציסקוס את תואר הכבוד "הבישוף של סופאר" (בישופות עתיקה באלג'יריה של ימינו), וב-2015 התמנה פרבוסט כבישוף של צ'יקלאיו. טקס ההסמכה שלו נערך בקתדרלה של צ'יקלאיו ב-1 בדצמבר 2014. הוא המשיך להחזיק בתפקיד עד 2023, אז מינה אותו האפיפיור פרנציסקוס לחשמן, מבלי שכיהן קודם לכן כארכיבישוף. בנוסף, בשנת 2022 הטיל עליו פרנציסקוס את ניהול הרפורמה להוספת נשים לגוף הבוחרים המחליט אילו מועמדויות לבישופים יועברו לאפיפיור. ב-2023 החל פרבוסט לכהן גם בראש בית הדין לבישופים וכנשיא הוועדה האפיפיורית לאמריקה הלטינית. בתפקידו האחרון טרם מינויו לאפיפיור עמד בראש משרד הוותיקן האחראי על בחירת הכמרים שישמשו כבישופים קתולים ברחבי העולם.

עם מותו של פרנציסקוס הפך פרבוסט לאחד המועמדים לרשת אותו על כס האפיפיורות, (אם כי לא נחשב למועמד מוביל), ובקונקלווה 2025 נבחר על ידי חבר החשמנים בהצבעה הרביעית שנערכה ב-8 במאי 2025. פרבוסט הפך לאפיפיור הראשון יליד אמריקה הצפונית, ולאפיפיור האוגסטיני הראשון, ובחר לעצמו את השם לאו ה-14.

## עמדות ותפיסות דתיות

לאו ה-14 נתפס כממשיך דרכו של קודמו, האפיפיור פרנציסקוס, ודוגל בגישה של "דרך המלך" המשלבת בין רפורמות מנהליות לשימור יסודות האמונה. הוא הגדיר את החלטות מועצת הוותיקן השנייה כ"כוכב המנחה" של הכנסייה המודרנית.

בתחום המוסר והמשפחה, הוא מחזיק בעמדות שמרניות; בסינוד הבישופים ב-2012 מתח ביקורת חריפה על התרבות הפופולרית המקדמת "אורח חיים הומוסקסואלי" ומשפחות חד-מיניות, שלטענתו מנוגדים לערכי הכנסייה. הוא מדגיש כי מוסד המשפחה חייב להתבסס על הקשר שבין גבר לאישה ומצהיר על מחויבותו להגנה על כבודם של עוברים.

האפיפיור ציין כי השם שבחר לעצמו נובע משמו של לאו השלושה עשר, שיצא באנציקליקה Rerum novarum, שניסתה להסדיר יחסי עובד מעביד בתקופה של מהפכה תעשייתית ושינויים חברתיים. לאו ה-14 הוא האפיפיור הראשון שנדרש לסוגיית הבינה מלאכותית. הוא פרסם אזהרות מפני "מסירת הדמיון והמחשבה האנושית למכונות", וטען כי ויתור על תהליכי יצירה אנושיים לטובת אלגוריתמים משול ל"קבירת הכישרונות" שהעניק האל לבני האדם. הוא קרא להסדרת התחום כך שהטכנולוגיה תשרת את רווחת העובד ולא תחליף את כבודו.

בתחום המדיני, לאו ה-14 נוקט קו פציפיסטי אקטיבי. במהלך מלחמת שאגת הארי קרא למחזיקים בנשק להניחו ולבחור בדרך הדיאלוג. עמדתו הביקורתית כלפי מדיניות החוץ של ארצות הברית מול איראן הובילה לעימות פומבי עם הנשיא דונלד טראמפ, שביקר את האפיפיור על כך שגישתו עלולה לאפשר לאיראן להשיג נשק גרעיני..

## קישורים חיצוניים

* אתר האינטרנט הרשמי של לאו הארבעה עשר (באנגלית)

* אתר האינטרנט הרשמי של לאו הארבעה עשר (בצרפתית)

* אתר האינטרנט הרשמי של לאו הארבעה עשר (בגרמנית)

* אתר האינטרנט הרשמי של לאו הארבעה עשר (בספרדית)

* אתר האינטרנט הרשמי של לאו הארבעה עשר (באיטלקית)

 מדיה וקבצים בנושא **לאו הארבעה עשר** בוויקישיתוף

* לאו הארבעה עשר, ברשת החברתית X (טוויטר)
* לאו הארבעה עשר, ברשת החברתית Goodreads
* נתנאל שלומוביץ, אחרי העימות עם טראמפ, ליאו ה-14 מסמן יעד חדש: לעצור את אלימות המתנחלים, באתר הארץ, 15 באפריל 2026

## הערות שוליים